Diari Oficial de la Generalitat Valenciana


Sumari del DOGV 6407, del 29-11-2010 (2010/12006)

Notificació de laude emés per la Junta Arbitral de Transports de València. Expedient número V-123/2010.
-------------------------------------------------------------------------------------------------------

### Dades del document

Número de DOGV
:   6407

Data del DOGV
:   29-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12939


Organisme emissor
:   Conselleria d'Infraestructures i Transport

Tipus de document
:   Anunci

Notificació de laude emés per la Junta Arbitral de Transports de València. Expedient número V-123/2010. [2010/12115]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Viloria & Barros Forwarding, SL (abans FR Almacén y Logesta), que s'ha dictat laude en l'expedient de referència i, ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Anna Caballero Costa. Carlos Virosque Verdú. Secretària-vocal: Amparo Peris Catalá. Parts. Reclamant: ATP Servicios Logísticos Italgrup, SL, representada per Isabelle Sylvie Germond Chordá. Reclamat: Viloria & Barros Forwarding, SL (abans FR Almacén y Logesta) que no compareix a l'acte de la vista.  
A València, 2 de novembre de 2010, a les 12.20 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-123/2010 i es procedix a la realització de la vista oral respecte de la reclamació següent: impagament de ports. Incompareixença del demandat. Citació a través del Diari Oficial de la Comunitat Valenciana.  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació a la part demandada, realitzada a través del Servici de Correus, es va procedir a la seua publicació en el DOCV núm. 6365, de 29.09.2010.  
Concedida la paraula a la reclamant, esta basa la seua demanda en els següents:  
Antecedents de fet  
1. Es ratifica en tots els motius de la seua demanda manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, un transport des de Milà (Itàlia) fins al Pla de Santa Maria/Tarragona (España). Conclòs este es va estendre la factura núm. 09/N0092652 de 12.11.2009 per un import de 1.160 euros. Al venciment del termini de pagament, pactat als 90 dies en l'orde de càrrega, este no es produïx.  
Realitzades diverses gestions de cobrament sense aconseguir-ho, s'interposa la present demanda i se sol·licita que, una vegada que siga reconegut el seu dret, es condemne la reclamada al pagament de la quantitat total de 1.160 euros.  
S'apliquen els següents:  
Fonaments jurídics  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.   
3. Amb relació al transport internacional realitzat (Milà/Itàlia - El Pla de Santa Maria/Espanya), s'ha de completar la legislació assenyalada amb l'aplicació del Conveni de 19 de maig de 1956 a què es va adherir Espanya per instrument del 12 de setembre de 1973 (Ministeri d'Assumptes Exteriors, BOE de 7 de maig de 1974, núm. 109). Contracte de Transport Internacional de Mercaderies per Carretera (CMR), modificat pel Protocol de 5.07.1978 a què es va adherir Espanya per Instrument de 23.09.1982 (Direcció de l'Estat), publicat en el BOE de 18.12.1982 núm. 203, que establix per a qüestions de competència allò que s'ha regulat en l'article 31.1 a). No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes del els estats, per la qual cosa supletòriament s'aplicaran el Codi de Comerç, LOTT i el seu Reglament i la resta de normes d'aplicació general.  
4. No hi ha motiu fundat en dret que mantinga que l'actuació de les juntes arbitrals de Transports haja de circumscriure's només a les controvèrsies nascudes com a conseqüència del transport de caràcter intern. En este sentit no hi ha més que considerar d'aplicació el que establix l'article 33 del CMR que diu: "El contracte de transport pot contindre una clàusula en què s'atribuïx competència a un tribunal arbitral, a condició que esta clàusula establisca que l'esmentat tribunal arbitral aplicarà el present conveni".  
Continuant en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, cosa que, en este cas, fa plenament aplicable el sotmetiment a la Junta Arbitral de Transports de València.  
5. La clàusula V.1 del Conveni Europeu sobre Arbitratge Comercial Internacional, fet a Ginebra el 21 d'abril de 1961 diu: "La part que pretenga promoure una excepció o declinatòria, per incompetència del tribunal arbitral, i, quan es tracte d'excepcions basades en fets d'inexistència, nul·litat o caducitat d'acord o compromís arbitral, haurà fer-ho durant el procediment arbitral, no després del moment de presentar les seues al·legacions sobre el fons o la substància de la controvèrsia...". El punt 2 de la mateixa clàusula afig: "Aquelles excepcions contra la competència del tribunal arbitral al·ludides en el precepte del paràgraf 1r., que no hagueren sigut promogudes dins dels terminis fixats en el mencionat paràgraf, no podran ser-ho durant el curs ulterior del procediment arbitral...".  
No consta en esta junta en cap moment del procediment arbitral, que la demandada haja fet cap al·legació davant d'esta que qüestione l'existència de conveni arbitral o impossibilitat d'intervenció d'este tribunal, per la qual cosa s'entén que es pot entrar en el fons de l'assumpte per així permetre-ho les lleis d'arbitratge de la nostra legislació.  
6. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al cobrament per part de la reclamant.  
La reclamada no ha formulat cap al·legació a la demanda, i això significa una acceptació tàcita dels motius d'esta sense que calga oposar res a la estimació.  
Per tot això, valorades les declaracions manifestades en la vista i en la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per ATP Servicios Logísticos Italgrup, SL, contra Viloria & Barros Forwarding, SL (abans FR Almacén y Logesta), ja que dels fets relatats, documents probatoris i declaracions efectuades s'establix que, una vegada realitzats els transports reclamats dins de les condicions contractuals convingudes, ha de ser abonat el seu import.   
Per tot això, Viloria & Barros Forwarding, SL (abans FR Almacén y Logesta) haurà d'abonar a ATP Servicios Logísticos Italgrup, SL, la quantitat de mil cent seixanta euros (1.160,00 €).  
Contra este laude es pot exercitar l'acció d'anul·lació davant de l'Audiència Provincial de València en el termini de dos mesos següents a la seua notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència del que s'ha exposat anteriorment, dins dels deu dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat Mercantil de València, d'acord amb el que establixen els articles 44 i 45 de la Llei d'Arbitratge i el 548 de la Llei 1/2000, de 7 de gener, d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 12 de novembre de 2010.- El president de la Junta Arbitral de Transports de València: Ramón Escrig Moreno.